Source: https://domyfarieb.sk/oskar
Timestamp: 2018-11-15 04:21:06+00:00

Document:
Dom farieb - OSKAR
Všeobecné pravidlá vernostného programu OSKAR ODMEŇUJEME SVOJICH (ďalej len „všeobecné pravidlá“)
1. PREVÁDZKOVATEĽ VERNOSTNÉHO PROGRAMU
Prevádzkovateľom vernostného programu (ďalej v texte aj „spotrebiteľská akcia“) je prevádzkovateľ siete Dom Farieb – spoločnosť PPG Deco Slovakia, s. r. o., Sad SNP 667/10, 010 01 Žilina, IČO: 31633200, zapísaná v obchodnom registri Okresného súdu Žilina, odd. Sro vl.č.3950/L (ďalej len „prevádzkovateľ“).
2. ČLENSTVO VO VERNOSTNOM PROGRAME
Členom vernostného programu sa môže stať fyzická osoba staršia ako 16 rokov alebo právnická osoba (ďalej len „zákazník“), ktorá súhlasí so všeobecnými pravidlami, riadne vyplní registračný formulár a svojím podpisom vysloví súhlas so spracovaním osobných údajov.
Vyplnením a podpísaním registračného formulára zákazník súhlasí s podmienkami členstva vo vernostnom programe a prehlasuje tým, že sa oboznámil so všeobecnými pravidlami. Po vyplnení registračného formulára získa zákazník kartu vernostného programu (ďalej len "vernostná karta") a je mu založené jeho vernostné konto.
Vernostná karta zostáva vo vlastníctve prevádzkovateľa a slúži na preukázanie členstva vo vernostnom programe a na zaznamenávanie bonusových bodov za vykonané nákupy.
Členstvo vo vernostnom programe zaniká ukončením vernostného programu zo strany prevádzkovateľa alebo odvolaním súhlasu so spracovaním osobných údajov, alebo žiadosťou o výmaz, a to buď poštou na adrese prevádzkovateľa, alebo na emailovej adrese odhlasenie@domyfarieb.sk.
Zánikom členstva vo vernostnom programe zároveň zaniká aj právo na uplatnenie všetkých výhod vyplývajúcich z vernostného programu.
Na vernostnom programe sa nemôžu zúčastniť osoby, ktoré sú v pracovnom alebo obdobnom pomere k organizátorovi vernostného programu, alebo sú k takýmto osobám vo vzťahu blízkych osôb. Nemôžu sa zúčastniť ani registrovaní maloobchodní zákazníci, ktorí nakupujú tovar za účelom jeho ďalšieho predaja.
3. VÝHODY VERNOSTNÉHO PROGRAMU PRE JEHO ČLENOV
Ak je oprávneným držiteľom vernostnej karty neregistrovaný zákazník*, je oprávnený využívať nasledovné výhody:
Zľava 5% na celý sortiment okrem drogérie.
Za každý nákup v predajniach Dom farieb, ktorého hodnota bude vyššia ako stanovená minimálna hodnota uvedená v bode 4 všeobecných pravidiel, získa oprávnený držiteľ karty body. Body je možné uplatniť pri každom ďalšom nákupe tak, že nazbieraná hodnota bodov je odrátaná z hodnoty aktuálneho nákupu. Body sú vyjadrené v eurách. Spôsob prideľovania bodov je podrobnejšie opísaný v bode 4 týchto všeobecných pravidiel - PRIDEĽOVANIE BODOV ZA NÁKUP.
Výhodná OSKAR cena na produkty z mesačnej akciovej letákovej ponuky vo vybraných mesiacoch.
Ak je oprávneným držiteľom vernostnej karty registrovaný zákazník**, je oprávnený využívať nasledovné výhody:
Za každý nákup v predajniach Dom farieb, ktorého hodnota bude vyššia ako stanovená minimálna hodnota uvedená v bode 4 všeobecných pravidiel, získa oprávnený držiteľ karty body. Body je možné uplatniť pri každom ďalšom nákupe tak, že nazbieraná hodnota bodov je odrátaná z hodnoty aktuálneho nákupu. Body sú vyjadrené v eurách.
Spôsob prideľovania bodov je podrobnejšie opísaný v bode 4 týchto všeobecných pravidiel - PRIDEĽOVANIE BODOV ZA NÁKUP.
*Neregistrovanými zákazníkmi pre účely tohto vernostného programu sú zákazníci neregistrovaní v živnostenskom alebo obchodnom registri, ktorí nakupujú tovar pre svoju vlastnú spotrebu.
**Registrovanými zákazníkmi pre účely tohto vernostného programu sú zákazníci registrovaní v živnostenskom alebo obchodnom registri.
4. PRIDEĽOVANIE BODOV ZA NÁKUP
Člen vernostného programu zbiera body za každý svoj nákup (každý nákup je bodovaný zvlášť), ktoré sa automaticky pripisujú na vernostnú kartu. Body sa kumulujú automaticky hneď pri nákupe.
Body sa prideľujú z hodnoty nákupu po uplatnení zliav.
Za každú desať eurovú hodnotu nákupu získa zákazník body vo výške 0,10 €.
Príklady udeľovania bodov:
za nákup nad 10 € získajú 0,10 €
za nákup nad 20 € získajú 0,20 €
Podmienkou pre čerpanie nazbieraných bodov registrovaným zákazníkom je vyrovnané saldo, teda úhrada všetkých splatných záväzkov.
Registrovaní zákazníci si body môžu vyčerpať len pri nákupe v hotovosti.
Prevádzkovateľ si vyhradzuje právo zmeniť výšku bodov v priebehu trvania vernostného programu, pričom táto zmena nadobudne účinnosť uverejnením na stránke www.domyfarieb.sk.
Prevádzkovateľ si vyhradzuje právo neuznať body a odpočítať z vernostného konta člena, ktoré neboli načítané v súlade s týmito všeobecnými pravidlami, najmä body, ktoré boli získané z dôvodu technickej chyby systému, omylu, body, ktoré boli načítané v súvislosti so zrušením transakcií.
5. TRVANIE VERNOSTNÉHO PROGRAMU
Vernostný program prebieha na predajniach Dom farieb na území Slovenskej republiky so začiatkom od 09.03.2016 až do odvolania.
Zoznam predajní je uvedený v prílohe č.1 týchto všeobecných pravidiel.
6. ÚČASŤ V SPOTREBITEĽSKEJ AKCII, OCHRANA OSOBNÝCH ÚDAJOV
Účasť v spotrebiteľskej akcii je dobrovoľná, kedy člen účasťou v spotrebiteľskej akcii súčasne vyslovuje súhlas s jej všeobecnými pravidlami. Vyhlásenie spoločnosti PPG o ochrane osobných údajov nájdete tu.
Súhlas so spracovávaním osobných údajov podľa zákona § 14 Zákona č. 18/2018 Z. z. o ochrane osobných údajov v znení neskorších predpisov bol poskytnutý prevádzkovateľovi PPG Deco Slovakia, s. r. o., Sad SNP 667/10, 010 01 Žilina, IČO 31633200 za účelom účasti vo vernostnom programe prevádzkovateľa. Tento súhlas sa udeľuje po celú dobu trvania účasti vo vernostnom programe a 2 roky po jeho ukončení na účely vernostného programu pre potreby realizácie spotrebiteľskej akcie a jej vyhodnotenia a na zasielanie obchodných oznámení o ponuke tovarov a služieb prostredníctvom elektronickej pošty alebo služby krátkych správ (SMS). Súhlas dotknutá osoba udelila dobrovoľne a možno ho kedykoľvek písomne odvolať formou listu organizátorovi spotrebiteľskej akcie alebo elektronicky na e-mailovej adrese odhlasenie@domyfarieb.sk. Súhlas dotknutá osoba udelila pri registrácii do vernostného programu na registračnom formulári.
Účastník spotrebiteľskej akcie zároveň prehlasuje, že sa oboznámil s informáciami podľa §19 a §20 zákona 18/2018 Z. z. o ochrane osobných údajov a o zmene a doplnení niektorých zákonov uvedených nižšie:
Informácia o spracúvaní osobných úd​ajov
Pre informačný systém: IS vernostný program
Informácia o spracúvaní osobných údajov dotknutých osôb podľa §19 a §20 Zákona č.18/2018 Z. z. o ochrane osobných údajov a o zmene a doplnení niektorých zákonov (ďalej len „zákon“) a čl. 13 a 14 Nariadenia Európskeho parlamentu a rady (EU) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „nariadenie“)
Kontaktné údaje zodpovednej osoby pre dohľad nad spracúvaním osobných údajov.
Účelom spracúvania osobných údajov je: poskytovanie vernostného programu dotknutej osobe
Rozsah spracúvaných osobných údajov: titul, meno, priezvisko, adresa, emailová adresa, telefónne číslo
Prevádzkovateľ môže poskytnúť osobné údaje oprávneným subjektom, ako sú inštitúcie a organizácie, ktorým spracúvanie povoľuje osobitný právny predpis, alebo zmluvným partnerom (najmä sprostredkovateľom), ktorí sa zmluvne zaviazali prijať primerané záruky zachovania ochrany spracúvaných osobných údajov, nasledovne:
4. Prenos osobných údajov do tretej krajiny/medzinárodnej organizácie
Prevádzkovateľ spracúva osobné údaje po dobu nevyhnutnú na splnenie účelu, t. j. po celú dobu trvania účasti vo vernostnom programe a po dobu 2 rokov po jeho ukončení, prípadne do odhlásenia z vernostného programu a po dobu 2 rokov po odhlásení.
Prevádzkovateľ nespracúva osobné údaje profilovaním ani obdobným spôsobom založeným na automatizovanom individuálnom rozhodovaní.
Dotknutá osoba má právo požadovať od prevádzkovateľa prístup k osobným údajom, ktoré sú o nej spracúvané, právo na opravu osobných údajov, právo na vymazanie, alebo obmedzenie spracúvania osobných údajov, právo namietať voči spracúvaniu osobných údajov, právo na neúčinnosť automatizovaného individuálneho rozhodovania vrátane profilovania, právo na prenosnosť osobných údajov, ako aj právo podať návrh na začatie konania dozornému orgánu. V prípade ak prevádzkovateľ spracúva osobné údaje na základe súhlasu dotknutej osoby, dotknutá osoba má právo kedykoľvek svoj súhlas so spracúvaním osobných údajov odvolať. Odvolanie súhlasu nemá vplyv na zákonnosť spracúvania osobných údajov založeného na súhlase pred jeho odvolaním. Dotknutá osoba môže uplatniť svoje práva zaslaním emailu na adresu odhlasenie@domyfarieb.sk alebo písomne na adresu prevádzkovateľa.
Dotknutá osoba poskytuje svoje osobné údaje dobrovoľne na základe súhlasu (poskytnutie nie je zákonnou/zmluvnou požiadavkou), v prípade ich neposkytnutia nebude môcť využívať výhody vernostného programu.
Tento vernostný program je marketingovou akciou (reklamou), nie verejným prísľubom či návrhom zmluvy. Vernostný program je vyhlásený na dobu neurčitú, prevádzkovateľ si vyhradzuje právo kedykoľvek bez ďalšieho upozornenia meniť podmienky programu alebo program ukončiť. Zmena podmienok programu alebo jeho ukončenie nadobudne účinnosť vyhlásením na stránke www.domyfarieb.sk. Spotrebiteľská akcia sa riadi výlučne podmienkami uvedenými vo všeobecných pravidlách a akékoľvek kratšie či stručne publikované pravidlá slúžia len na informatívny účel. Pravidlá a podmienky spotrebiteľskej akcie sú k dispozícii na webovej stránke www.domyfarieb.sk a súčasne k nahliadnutiu v každej zúčastnenej predajni Dom farieb.
Príloha č.1: Zoznam predajní zapojených do vernostného programu
Dom farieb Bratislava Odborárska 19, 831 02 Bratislava 3
Dom farieb Partner Detva Obrancov mieru 15/A, 962 12 Detva
Dom farieb Dolný Kubín Matúškova 1634/9, 026 01 Dolný Kubín
Dom farieb Košice Sokolovská 173, 040 11 Košice
Dom farieb Levice kpt. Nálepku 137, 934 01 Levice
Dom farieb Lučenec Halíčska cesta 47, 984 01 Lučenec
Dom farieb Martin Dúbravca 3, Košúty ll., 036 01 Martin
Dom farieb Partner Michalovce Štefánikova 44, 071 01 Michalovce
Dom farieb Michalovce Priemyselná 5813, 071 01 Michalovce
Dom farieb Nové Zámky P. Blahu 7/A, 940 54 Nové Zámky
Dom farieb Petržalka Tupolevova 21, 851 01 Bratislava
Dom farieb Poprad Podtatranská 4931,05 801 Poprad
Dom farieb Prešov Volgogradská 9/A, 080 01 Prešov
Dom farieb Prešov Jesenná 7, 080 05 Prešov
Dom farieb Púchov Námestie slobody 1618, 020 01 Púchov
Dom farieb Partner Rimavská Sobota* Kalmana Mikszátha 240/4, 979 01 Rimavská Sobota
Dom farieb Šaľa Hlavná 73, 927 01 Šaľa
Dom farieb Snina Strojárska 2746/105, 069 01 Snina
Dom farieb Trenčín Soblahovská 3161, 911 01 Trenčín
Dom farieb Vranov nad Topľou Mlynská 1628, 093 01 Vranov nad Topľou
Dom farieb Žiar nad Hronom Priemyselná 2, 965 01 Ladomerská Vieska
Dom farieb Žilina Kamenná 11, 010 01 Žilina
*na tejto prevádzke sa uplatňuje iba zľava, body za nákup sa nepripisujú
Výhody karty OSKAR

References: § 14
 §19
 §20
 §19
 §20
 čl. 13